125.000.000€ ofertă pentru starul lui Real Madrid! "Are calități"
Galacticii au pus stăpânire pe prima poziție în La Liga.
După 29 de etape desfășurate în primul eșalon al Spaniei, Real Madrid se află pe primul loc cu 72 de puncte. În consecință, echipa pregătită de Carlo Ancelotti a înregistrat până în clipa de față 22 de victorii, șase rezultate de egalitate și o singură înfrângere.
125.000.000€ ofertă pentru starul lui Real Madrid! "Are calități"
Fichajes scrie că Real Madrid a primit o ofertă în valoare de 125 de milioane de euro pentru Rodrygo, starul brazilian care se află pe "Santiago Bernabeu" din iulie 2019 și care mai are contract valabil cu gruparea "blanco" până la finele sezonului 2027/28.
Sursa citată susține faptul că Paris Saint-Germain ar fi clubul interesat de serviciile lui Rodrygo, care este cotat de site-urile de specialitate la nu mai puțin de 100 de milioane de euro: "Fotbalist versatil, are calități", au mai punctat cei de la Fichajes despre Rodrygo.
De când se află pe "Santiago Bernabeu", extrema dreaptă braziliană a bifat 206 apariții, a reușit să-și treacă în cont 50 de goluri și să paseze decisiv în 40 de situații diferite, în aproape 12 mii de minute petrecute în echipamentul galacticilor.
Real Madrid l-a achiziționat pe Rodrygo în vara lui 2019 de la Santos, pentru 45 de milioane de euro, moment în care site-urile de specialitate îl evaluau pe fotbalist la 40 de milioane.
Ce urmează pentru Real Madrid
Pentru formația dirijată de Carlo Ancelotti urmează meciul din etapa #30 din La Liga, împotriva celor de la Athletic Bilbao de pe "Estadio Santiago Bernabéu" duminică, 31 martie, de la ora 22:00.
Ultima confruntare dintre cele două s-a petrecut în turul sezonului, moment în care echipa "blanco" s-a impus în deplasare, pe "Estadio San Mamés" din Bilbao cu 2-0, în prima rundă a eșalonului de elită al Spaniei.
Urmăriți SPORT.RO și pe Google News